మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ICC T20 World Cup Schedule: పొట్టి ప్రపంచకప్ షెడ్యూల్ వచ్చేసింది
మంగళవారం సిడ్నీలో జరిగిన కార్యక్రమంలో టీ20 వరల్డ్ కప్ షెడ్యూల్‌ను ఐసీసీ ప్రకటించింది. పురుషులు, మహిళల జట్లకు ఒకే ఏడాదిలో, ఒకే దేశంలో ప్రపంచ కప్ నిర్వహించడం ఇదే తొలిసారని ఐసీసీ ప్రకటించింది.
Samayam Telugu | Updated:
Jan 30, 2019, 12:56PM IST
హైలైట్స్
ఐసీసీ వరల్డ్ కప్ 2020 షెడ్యూల్ ఐసీసీ విడుదల చేసింది.
మహిళలు, పరుషుల ప్రపంచకప్‌లు ఒకే ఏడాది, ఒకే ఏడాది జరగడం ఇదే తొలిసారని ఐసీసీ తెలిపింది.
మహిళల ఫైనల్ మార్చి 8న, పురుషుల ఫైనల్ నవంబరు 15న జరగనున్నాయి.
క్రికెట్ ప్రేమికులు ఎప్పడెప్పుడా అని ఎదురుచూస్తున్న పొట్టి ఫార్మాట్ క్రికెట్ ప్రపంచకప్ షెడ్యూల్ వచ్చేసింది. 2020లో మహిళలు, పురుషుల టీ20 ప్రపంచకప్ ఆస్ట్రేలియా వేదికగా జరగనుంది. మంగళవారం సిడ్నీలో జరిగిన కార్యక్రమంలో వరల్డ్ కప్ షెడ్యూల్‌ను ఐసీసీ ప్రకటించింది. పురుషులు, మహిళల జట్లకు ఒకే ఏడాదిలో, ఒకే దేశంలో ప్రపంచ కప్ నిర్వహించడం ఇదే తొలిసారని ఐసీసీ ప్రకటించింది.
ఉమెన్స్ వరల్డ్ కప్ షెడ్యూల్..
మహిళల ప్రపంచకప్ 2020, ఫిబ్రవరి 21 నుంచి మార్చి 8వరకు నిర్వహించనున్నారు. గ్రూప్ మ్యాచ్‌లు ఫిబ్రవరి 21 నుంచి మార్చి 3 వరకు జరుగుతాయి. మార్చి 5న సెమీఫైనల్స్ నిర్వహిస్తుండగా, ఫైనల్ మ్యాచ్ అంతర్జాతీయ మహిళా దినం రోజున అంటే మార్చి 8న మెల్‌బోర్న్ వేదికగా జరగనుంది. ఈ టోర్నీలో తొలి మ్యాచ్‌ సిడ్నీ వేదికగా ఆస్ట్రేలియా, ఇండియా మధ్య జరగనుంది. ఈ ప్రపంచకప్‌లో మొత్తం 23 మ్యాచ్‌లు జరుగుతాయి.
గ్రూప్-ఏ: ఆస్ట్రేలియా, న్యూజిలాండ్, ఇండియా, శ్రీలంక, క్వాలిఫయర్-1
గ్రూప్-బి: ఇంగ్లండ్, వెస్టిండీస్, సౌతాఫ్రికా, పాకిస్థాన్, క్వాలిఫయర్-2
మెన్స్ వరల్డ్ కప్ షెడ్యూల్..
పురుషుల ప్రపంచకప్ 2020, అక్టోబరు 18 నుంచి నవంబరు 15వరకు జరగనుంది. దీనిలో భాగంగా ఫైనల్‌ సహా మొత్తం 45 మ్యాచ్‌లు జరుగుతాయి. తొలి మ్యాచ్ సిడ్నీ వేదికగా ఆస్ట్రేలియా, పాకిస్థాన్ మధ్య జరుగుతుంది. క్వాలిఫయర్ మ్యాచ్‌ల తర్వాత అక్టోబరు 24 నుంచి నవంబరు 8 వరకు గ్రూపు మ్యాచ్‌లు జరుగుతాయి. నవంబరు 11, 12 తేదీల్లో సెమీఫైనల్స్, 15వ తేదీన ఫైనల్ మ్యాచ్‌ మెల్‌బోర్న్‌లో జరగనుంది.
గ్రూప్-ఏ: పాకిస్థాన్, ఆస్ట్రేలియా, వెస్టిండీస్; న్యూజిలాండ్, రెండు క్వాలిఫయర్ జట్లు
గ్రూప్-బి: ఇండియా, ఇంగ్లండ్, సౌతాఫ్రికా, ఆఫ్ఘనిస్థాన్, రెండు క్వాలిఫయర్ జట్లు
మహిళల ప్రపంచకప్ టోర్నీ టిక్కెట్లను ఈ ఏడాది ఫిబ్రవరి 21 నుంచే అమ్మకాలు ప్రారంభించనున్నట్లు ఐసీసీ తెలిపింది. దీనికోసం t20worldcup.comలోకి వెళ్లి రిజిస్టర్ చేసుకోవాల్సి ఉంటుంది. రెండు టోర్నీల ప్రత్యక్ష ప్రసారాల హక్కులను స్టార్ స్పోర్ట్ దక్కించుకుంది.
All the fixtures for the #T20WorldCup are now live on https://t.co/9BFoVKDlzL! Don't miss out on the official fan… https://t.co/eThJlwU3vq
&mdash; ICC T20 World Cup (@T20WorldCup) 1548721141000
It's now over to the men's! Here are the groups for the first round and Super 12 of the @ICC Men's #T20WorldCup 202… https://t.co/RbaVYMyjOo
&mdash; ICC T20 World Cup (@T20WorldCup) 1548718472000